open-index/open-wikipedia-markdown huggingface dataset:
John Opie

**John Opie** (født 1761, død 6. april 1807) var en britisk kunstmaler og historiker fra Cornwall.

## Referanser
Volkhov (elv)

**Volkhov** (russisk: Во́лхов) er ei elv i Novgorod oblast og Leningrad oblast i Russland. Den er 224&nbsp;km lang og har et nedbørfelt på . 

## Geografi
Volkhov renner fra innsjøen Ilmen nordover til Ladoga, den største innsjøen i Europa. Den er Ladogas nest største tilløp. Den er farbar for båter over hele sin lengde. Vannføringen er svært variabel avhengig av vannstanden i Ilmen. Volkhov skal i sitt øverste løp ved eksepsjonelt lav vannstand i sjøen ha snudd og rent i motsatt retning, inn i Ilmen. Elva fryser over i slutten av november, og isen bryter opp igjen tidlig i april. Middelvannføringen ved utløpet i Ladoga er , men kan variere fra 44 til  over året.

Vannstanden reguleres av demningen til Volkhov vannkraftverk (det første sovjetiske regionale vannkraftverk, åpnet 19. desember 1926, som en del av GOELRO-planen) som ligger 25&nbsp;km oppstrøms fra Ladoga. Foruten produksjon av elektrisitet, så sørger demningen også for å legge til rette for båttrafikken på elva, som tidligere var kjent for sine stryk.

Større sideelver er fra høyre: Visjera (som munner ut i forgreiningen Malyj Volkhovets øst for Novgorod, Ptsjevzja og Oskuja, og fra venstre: Kerest og Tigoda. 

Oppstrøms er Volkhov knyttet til elva Msta via Siversovkanalen, som leder båtene utenom Ilmen-sjøen. Nedstrøms er den knyttet til elvene Neva, Sias og Svir via Ladogakanalen, som leder trafikken utenom den stormfarlige Ladogasjøen.

## Historie
Tross sin relativt beskjedne størrelse, så har Volkhov spilt en stor rolle i russisk historie og økonomi. På midten av 800-tallet, var Volkhov en tett befolket handelsarterie i det væring-dominerte Khaganatet Rus. Den var en vital del av den viktigste handelsruta som knyttet Nord-Europa til Orienten, via Volga og Dnepr. Den gamle russiske hovedstaden Staraja Ladoga og en av de fremste russiske middelalderbyene Velikij Novgorod ligger langs Volkhov. 

Etter å ha seilt inn i Volkhov ved Gortsjakovsjtsjina og Ljubsja, la vikingenes handelsskip til ved det store handelsmarkedet i Aldeigja (Ladoga). Deretter rodde de oppover elva forbi en rekke stryk, bevoktet av de befestede bosetningene ved Novyje Duboviki og Gorodisjtsje. Det var enda en utpost ved Kholopy Gorodok, 13 km nord for dagens Velikij Novgorod, eller snarere Holmgard, som ble grunnlagt nær stedet hvor Volkhov renner ut av Ilmen-sjøen.

«De fleste av disse var til og begynne med små steder, sannsynligvis ikke stort mer enn stasjoner for utrustning og forsyninger, som også ga en mulighet for utveksling og redistribuering av gjenstander som passerte langs elve- og karavanrutene». Sannsynligvis var det slike pre-urbane bosetninger som ga landet dets norrøne navn Gardariki.

## Referanser


## Eksterne lenker
*
Solberg Sportsklubb

**Solberg Sportsklubb** (stiftet 26. november 1929) er et idrettslag fra Solbergelva i Drammen kommune. Idrettslaget er blant Norges ledende innen bandy og driver også med fotball, håndball og troppsturn.

## Historie
Fra begynnelsen i 1929 drev Solberg Sportsklubb med fotball og skiidrett. I 1932 ble det opprettet en friidrettsgruppe.

Under andre verdenskrig var det ingen aktivitet i klubben. Etter krigen ble aktiviteten tatt opp igjen, og den 20. mai 1945 ble klubbene Solberg A.I.L. (stiftet 1935) og Solberg Sportsklubb slått sammen. 1952 ble det første, store året for Solberg sportslig sett, da klubben kom til finalen i NM i fotball. På veien til finalen ble blant andre Brann slått ut. Finalen åpnet veldig bra, Solberg ledet 2–0 ved pause. I andre omgang overtok Sparta og vant til slutt 3–2.

Solberg bandy debuterte i bandyens førstedivisjon i 1974, og har siden vunnet ni norske mesterskap i bandy for herrer. Det foreløpig siste kom i 2010, da klubben sikret et etterlengtet norgesmesterskap etter å ha vunnet serien i både 2007/08 og 2008/09, men tapt NM-finalene begge sesongene.

## Eksterne lenker
* 
* Solberg Sportsklubb på *Lokalhistoriewiki*.
Worcester Polytechnic Institute

**Worcester Polytechnic Institute** er et privat, teknologisk universitet i Worcester i delstaten Massachusetts, USA. Det ble grunnlagt i 1865.

WPI har nesten 4&nbsp;000 studenter, og skolepengene (2006) er på US$ 33&nbsp;318. Det tildeles alle grader helt opp til doktorgrad (Ph.D).

Studentene kommer fra 71 ulike land (2008). Rakettpioneren Robert Hutchings Goddard studerte ved WPI. Det samme gjorde Daniel Robbins, grunnleggeren av Gentoo Linux.
## Referanser


## Eksterne lenker
* 
*
Wittenberg University

**Wittenberg University** er et privat, evangelisk-luthersk universitet i Springfield  i delstaten Ohio, USA. Det ble grunnlagt i 1865, og er oppkalt etter universitetet ved samme navn i Wittenberg, Tyskland, hvor Martin Luther hengte opp sine 95 teser. Grunnleggerne, inkludert den første rektoren Ezra Keller, var lutherske prester som brøt med den tyske kirke og dannet en engelsk luthersk kirkesynode i Ohio.

Wittenberg har skolepenger (2006) som er på US$ 31&nbsp;400, og det tildeles Bachelor- og Mastergrad. Fagkretsen er de klassiske *liberal arts*-studiene innen humaniora, samfunnsvitenskap og klassiske naturfag, i tillegg til lavere grads forstudier i jus og medisin.

Studentene representerer 24 land (2007).

## Referanser


## Eksterne lenker
*
Mannen på balkongen

***Mannen på balkongen*** (1967) er en roman av forfatterparet Sjöwall & Wahlöö i deres krimserie om Martin Beck og hans etterforskningsgruppe. Boken er den tredje i serien ''Roman om en forbrytelse'' (*Roman om ett brott*).

## Handling
I de offentlige parkene i Stockholm har det vært en serie ran og når en liten jente blir funnet seksuelt misbrukt og så drept begynner Beck og gruppen hans begynner å jage raneren, selv om det var usannsynlig at han var ansvarlig for det pedofile angrepet. Han var i det minste et viktig vitne for det som viser seg bare å være det første av en serie mord.

## Karakterer og deres utvikling
Den bøllete detektiven Gunvald Larsson blir introdusert, liksom Einar Rönn, som kommer fra landsbygda og liker det stille livet. Larsson var Sjöwalls favorittkarakter, som Rönn var Wahlöös. To vanlige konstabler, Kristiansson og Kvant, blir også introdusert som et komisk innslag gjennom resten av serien.
Statens Teaterskole

**Statens Teaterskole** kan vise til:

* Statens teaterhøgskole, tidligere kalt Statens Teaterskole (Norge)
* Statens Scenekunstskole, tidligere kalt Statens Teaterskole (Danmark)
Lexington

**Lexington** kan vise til:

## Byer i USA
* Lexington (Kentucky), største  Lexington
* Lexington (Massachusetts), eldste Lexington
* Lexington (Nebraska)
* Lexington (Nord-Carolina)
* Lexington (Sør-Carolina)
* Lexington (Tennessee)
* Lexington (Virginia)
* 16 andre mindre byer i USA
 

## Ellers i USA
* Lexington County, Sør-Carolina	         
* Slagene ved Lexington og Concord i Massachusetts, de første slagene i den amerikanske uavhengighetskrigen
* Lexington Blue Grass Airport (kode LEX), hovedflyplass i Lexington, Kentucky

## Marinefartøyer
USA har eller har hatt fem marinefartøy ved navn Lexington, blant disse :
* USS «Lexington» (CV-2), et hangarskip
* USS «Lexington» (CV-16), et annet hangarskip
* Lexington-klassen, klassebetegnelse på de første amerikanske hangarskip fra 1920-årene

## Annet

* D/S  Lexington, et dampskip som sank utenfor Long Island in 1840
* Lexington (bilmerke), produsert 1910-1927 i Connersville, Indiana
Three (Sugababes)

***Three*** er det tredje albumet av den britiske musikkgruppa Sugababes. Det ble utgitt i 2003.

## Sporliste
#«Hole in the Head»
#«Whatever Makes You Happy»
#«Caught in a Moment»
#«Situation's Heavy»
#«Million Different Ways»
#«Twisted»
#«We Could Have It All»
#«Conversation's Over»
#«In the Middle»
#«Too Lost in You»
#«Nasty Ghetto»
#«Buster»
#«Sometimes»
#«Maya»

## Eksterne lenker
*
Overloaded: The Singles Collection

***Overloaded: The Singles Collection*** er et samlealbum fra Sugababes, utgitt i november 2006. Det er oppdelt i fem deler: The Singles Collection, The Remix Collection, The Napster Live Sessions, The Deluxe Edition/Live Collection og The Videos Collection.

## Sporliste
# «Freak Like Me»  
# «Round Round»  
# «Red Dress»  
# «In the Middle»  
# «Stronger»  
# «Shape»  
# «Overload»  
# «Good to Be Gone»  
# «Caught in a Moment»  
# «Ugly»  
# «Easy»  
# «Too Lost in You»  
# «Hole in the Head»  
# «Push the Button»

## Eksterne lenker
*
Change (Sugababes)

***Change*** er det femte studioalbumet til Sugababes, utgitt i oktober 2007. 

## Sporliste
# «About You Now»  
# «Never Gonna Dance Again»  
# «Denial»  
# «My Love Is Pink»  
# «Change»  
# «Back When»  
# «Surprise»  
# «Back Down»  
# «Mended By You»  
# «Open the Door»  
# «Undignified»

## Eksterne lenker
*
Novgorod oblast

**Novgorod oblast** (russisk: Новгоро́дская о́бласть, *Novgorodskaja oblast*) er et føderasjonssubjekt i Russland (en oblast). Den ble opprettet i 1944. Den ligger mellom Moskva og St. Petersburg. Det administrative senteret er byen Velikij Novgorod. Noen av Russlands eldste byer, som Velikij Novgorod og Staraja Russa ligger her. De historiske monumentene i Velikij Novgorod og omegn er oppført på UNESCOs Verdensarvliste.

## Geografi
Novgorod oblast dekker et areal på 53&nbsp;895&nbsp;km². Den grenser til Leningrad oblast (NV,N), Vologda oblast (Ø), Tver oblast (SØ,S) og Pskov oblast (SV).

Den vestre delen består av lavland rundt innsjøen Ilmen, mens den østlige delen er høyland (de nordligste utløperne av Valdajhøydene), og det høyeste punktet er 296&nbsp;moh.

De største elvene (etter vannføring) er: Volkhov, Mologa, Msta, Lovat, Sias og Sjelon.  Største innsjøer er Ilmen og Valdajsjøen

## Demografi
Innbyggertall: 694&nbsp;355 (folketelling 2002), ned fra rundt 753&nbsp;000 i 1989. Novgorod oblast har den laveste befolkningstallet av alle oblastene i den europeiske delen av Russland. En av grunnene til den relativt lave befolkningstettheten er at området led sterkt under andre verdenskrig. Befolkningen er 70% urban, fordelt på ti byer.

Novgorod oblast er etnisk sett relativt homogen, med bare fem anerkjente etniske grupper på mer enn to tusen personer hver ved folketellingen. De følgende nasjonaliteter var mest tallrike: 
* 652 152 russere (93,92%) 
* 10 449 ukrainere (1,50%)
* 5 294 belarusere (0,76%)
* 3 388 sigøynere (0,49%)
* 2 077 tatarer (0,30%)
* 1 940 armenere (0,289%)
* 1 574 azerier (0,23%)
* 1 074 tsjetsjenere (0,15%)
* 1 010 tyskere (0,15%)
I tillegg var det mange andre mindre grupper. 5&nbsp;575 personer (0,80%) oppga ikke sin nasjonalitet på folketellingsskjemaet.

## Referanser


## Eksterne lenker
*
Yngve Slyngstad

**Yngve Slyngstad** (født 3. november 1962) er en norsk siviløkonom. Han var administrerende direktør i Norges Bank Investment Management (NBIM), som er ansvarlig for Statens pensjonsfond utland, fra 1. januar 2008 til 1. september 2020. Han overtok stillingen etter Knut Kjær og ble etterfulgt av Nicolai Tangen. 

Slyngstad har en omfattende utdannelse. Han har juridisk embetseksamen fra Universitetet i Oslo, er siviløkonom fra Norges handelshøyskole, har en mastergrad i økonomi fra University of California, Santa Barbara og en mastergrad i statsvitenskap fra Université Paris-Sorbonne. Etter utdanningen tilbragte han fire år i Latin-Amerika, Afrika og Asia på reising, før han begynte å jobbe.

Han har jobbet i NBIM siden avdelingen startet med sine aksjeinvesteringer i 1998, og jobbet som aksjesjef inntil han ble administrerende direktør. Før det jobbet han fire år med forvaltning i Storebrand, da som Chief Investment Officer for asiatiske aksjer.

## Referanser
Washington and Lee University

**Washington and Lee University** er et privat universitet i Lexington i den amerikanske delstaten Virginia. Det ble grunnlagt i 1749 som Augusta College. Det ble flyttet til Lexington i 1780 under navnet Liberty Hall College, og fikk i 1796 en rekordstor donasjon på  amerikanske dollar fra George Washington.

WLU har skolepenger (2006) tilsvarende 31,875 amerikanske dollar, med gradstildeling helt opp til *First professional*, tilsvarende det britiske M.Phil som kvalifiserer til doktorgrad. Hovedfokuset i fagkretsen er jus, og det er tre juridiske forsknings- og undervisningssentra – et for amerikansk rett, et for rettshistorie, og et for internasjonal rett.

WLU består av følgende skoler:
* Washington & Lee College
* The Williams School of Commerce, Economics, and Politics
* Washington & Lee School of Law

## Referanser


## Eksterne lenker
*
Williams College

**Williams College** er et privat liberal arts-universitet i Williamstown, Massachusetts i USA. Det ble grunnlagt i 1793. 

Williams hadde i 2006 skolepenger tilsvarende US$ 33&nbsp;700, og det tildeles Bachelor- og Mastergrad. Fagkretsen er de klassiske naturfaglige, samfunnsfaglige og humanistiske vitenskapene. Studentene kan velge et semesters kombinert teori- og feltstudium i New York, eller (siden 1985) et studium i samarbeid med Exeter College ved Oxford University i England.

## Rangeringer
*[[U.S. News & World Report]]* rangerte Williams College som nummer 1 blant liberal arts-collegene i USA i 2015, *[[Forbes]]* plasserte det på 2.-plass blant alle colleger i USA, mens *[[Washington Monthly]]* rangerte det som nr. 9 av amerikanske liberal arts-colleger i 2014.

Williams College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser


## Eksterne lenker
* 
*
Wheaton College (Massachusetts)

:*For Wheaton College i delstaten Illinois, se [[Wheaton College (Illinois)]]*

**Wheaton College** er et privat, laveregrads *liberal arts*-universitet i Norton, Massachusetts i USA. Det ble grunnlagt i 1834 som et rent kvinneuniversitet. 

Williams har skolepenger (2006) tilsvarende US$ 34&nbsp;610, og høyeste gradstildeling er Bachelor. fagkretsen er klassisk for *liberal arts*-tradisjonen med humanistiske, sosialvitenskapelige og klassiske naturfag, med spesialisering innen kvinne- og miljøstudier.

Bhutans konge, Jigme Singye Wangchuck av Bhutan, har studert ved Wheaton.

## Referanser


## Eksterne lenker
* 
*
Finn Bergan

**Finn Bergan** (1918–1986) var en norsk filmfotograf.

Bergan fikk krigsfotografutdanning hos Louis de Rochemont i New York i 1941. Han kom først til Storbritannia, og filmet og fotograferte ved de norske avdelingene for den norske informasjonstjenesten i London. Han kom deretter til RAF Bomber Command, der han som flight lieutenant ble leder for fotoavdelingen i 101 Squadron RAF. Den 27. september 1943 deltok han som fotograf og skytter på et tokt til Hannover. Flyet, en Avro Lancaster, ble skutt ned, men Bergan fikk hoppet ut i fallskjerm. Han tilbrakte resten av krigen som krigsfange.

Han debuterte i 1948 som B-filmfotograf for *[[Kampen om tungtvannet (film)|Kampen om tungtvannet]]* og *[[Trollfossen (film)|Trollfossen]]*. I 1949 hadde han foto på *[[Gategutter]]*, og ble siden en av norsk films mest benyttede spillefilmfotografer. Han fotograferte en rekke av Arne Skouens filmer, blant annet *[[Cirkus Fandango]]* (1954) og *[[Det brenner i natt!]]* (1955). Han var videre fotograf på så forskjellige filmer som *[[Vi gifter oss]]* (1951), Tarjei Vesaas-filmatiseringen av *[[Dei svarte hestane]]* (1951) og flere av Ivo Caprinos filmer, deriblant *[[Ugler i mosen (film)|Ugler i mosen]]* (1959) og Caprinos helanimerte filmer, deriblant *[[Sjuende far i huset]]* (1966), *[[Askeladden og de gode hjelperne]]* (1961) og *[[Tim og Tøffe]]* (1949).

Han arbeidet også for NRK.

## Filmografi
* *[[Døden i gatene]]* (1970)
* *[[Gutten som kappåt med trollet (dukkefilm)|Gutten som kappåt med trollet]]* (1967)
* *[[Sjuende far i huset]]* (1966)
* *[[4 X 4 (film)|4 X 4]]* (1965)
* *[[Reve-enka]]* (1962)
* *[[Askeladden og de gode hjelperne (film)|Askeladden og de gode hjelperne]]* (1961) 
* *[[Omringet]]* (1960) 
* *[[Petter fra Ruskøy (film)|Petter fra Ruskøy]]* (1960) 
* *[[Ugler i mosen (film)|Ugler i mosen]]* (1959)
* *[[Herren og hans tjenere]]* (1959) 
* *[[Et hundeliv med meg]]* (1958) 
* *[[Pastor Jarman kommer hjem]]* (1958) 
* *[[Windjammer]]* (1957)
* *[[Smuglere i smoking]]* (1957)
* *[[Det brenner i natt!]]* (1955)
* *[[Barn av solen]]* (1955) 
* *[[Den standhaftige tinnsoldat (film)|Den standhaftige tinnsoldat]]* (1955)
* *[[Klatremus i knipe]]* (1955)
* *[[Cirkus Fandango]]* (1954) 
* *[[Slik kan det gjøres. Husmorfilmen 1954]]* (1954) 
* *[[Naturen og eventyret]]* (1953)
* *[[Veslefrikk med fela]]* (1952)
* *[[De VI olympiske vinterleker Oslo 1952]]* (1952)
* *[[Musikk på loftet/En dukkedrøm]]* (1951)
* *[[Dei svarte hestane]]* (1951)
* *[[Vi gifter oss]]* (1951) 
* *[[To mistenkelige personer (film)|To mistenkelige personer]]* (1950) 
* *[[Gategutter]]* (1949)
* *[[Tim og Tøffe]]* (1949)
* *[[Trollfossen (film)|Trollfossen]]* (1948)
* *[[Jørund smed]]* (1948)
* *[[Kampen om tungtvannet (film)|Kampen om tungtvannet]]* (1948)
* *[[5 år - som vi så dem]]* (1947)
* *[[Et spøkelse forelsker seg]]* (1946)

## Referanser


## Eksterne lenker
*
Theodor Berge

**Theodor Berge** (1869–1946) var en norsk skuespiller, jurist og regissør. Han befattet seg mye med lystspill og var ansatt ved Centralteatret.

Berge var utdannet jurist og praktiserte noen få år som sakfører før han i 1899 brøt tvert over og debuterte som skuespiller ved Centralteatret. Her spilte og regisserte han utallige komedier og lystspill, men også alvorlige stykker. Blant hans betydeligste er rollen som pastor Manders i *Gjengangere* og Helmer i *[[Et dukkehjem]]*. Som regissør gjorde han seg bemerket i sin oppsetning av *[[Lille Eyolf]]* i 1929. På slutten av sin karriere medvirket han i norske filmer som *[[Den store barnedåpen]]* (1931) (Norges første lydfilm), *[[Vi som går kjøkkenveien (film)|Vi som går kjøkkenveien]]* (1933) og *[[Trysil-Knut (film)|Trysil-Knut]]* (1942).

Berge ble gift i 1898 med skuespiller Anna Berge (pikenavn: Rohde) (ekteskapet oppløst i 1909) og var bror til skuespiller Borgny Hammer.

## Referanser


## Eksterne lenker
*
Ilmen

**Ilmen** (russisk: Ильмень) er en historisk betydningsfull innsjø i Novgorod oblast i Russland. Innsjøen var tidligere en vital del av handelsruten mellom væringer i nord og Miklagard i sør. Byen Novgorod ligger seks kilometer nedenfor elva Volkhovs utløp fra sjøen. 

Det gjennomsnittlige arealet er  (kan variere fra 733 til  avhengig av vannstand). Innsjøen har tilsig fra 52 elver, hvorav de fire største er Msta, Pola, Lovat og Sjelon og har utløp gjennom elva Volkhov, som renner nordover til Ladoga, og derfra via elva Neva til Finskebukta. 

Vannstanden reguleres av Volkhov vannkraftverk, som ligger nedstrøms i Volkhovelva. Vanntemperaturen i juli er 19-20°C. Badesesongen er rundt 90&nbsp;dager.

## Referanser


## Eksterne lenker
*
Kristen Cecilius Krøger Johansen

**Kristen Cecilius Krøger Johansen** (født 1866 i Kristiansand, død 1922 i Brooklyn) var *[[Social-Demokraten]]s* første betalte redaktør.

## Referanser
Fennikel

**Fennikel** (*Foeniculum vulgare*) er en flerårig urt som blir cirka 1,5 meter høy. De tørkede frøene brukes til saus, fiskeretter, te og som brødkrydder.

Fennikel kommer opprinnelig fra sør-Europa, først og fremst middelhavsområdet, samt fra sydvestre Asia.

Den finnes sjeldent forvillet i Norge. Ifølge fremmedartslista for 2023 ble den introdusert 10 år tidligere, men har verken spredt seg eller blitt utryddet. Dens etableringspotensial regnes derfor som ubetydelig og de økologiske effektene er fraværende.

Bladene er trådaktige, minner om dill, og dufter aromatisk. Hele urten inneholder eteriske oljer. I blomstringstiden utvikles ganske bleke stilker. Blomstene er temmelig uanselige og gule og vokser i floker som blir mellom 5 og 15 centimeter brede. Frukten er et tørt frø som er mellom 4 og 9 millimeter langt og halvparten så bredt.

Fennikel har lang historie som kulturplante. Den knollaktige stilken, bladene, og frøene anvendes i mat. Urten brukes som urtemedisin for å øke melkeproduksjon hos ammende, for å gi bedre fordøyelse og for å dempe hoste. Den omtales allerede i Ebers-papyrusen fra omkring 1500-tallet f.Kr. Også i Norge er det gjort arkeologiske funn av frø som dateres så tidlig som 1250 e.Kr.

## Galleri

Fil:Foeniculum vulgare MHNT.BOT.2005.0.1058.jpg|frukter

## Referanser




## Eksterne lenker
*
Pskov oblast

**Pskov oblast** (russisk: Пско́вская о́бласть, *Pskovskaja oblast*) er et føderasjonssubjekt i Russland (en oblast). Dens administrative senter er byen Pskov. Pskov oblast har internasjonal grense mot EU-landene Estland og Latvia, samt til Belarus. Den grenser også til Leningrad oblast, Novgorod oblast, Tver oblast og Smolensk oblast. Den er den vestligste av alle Russlands føderasjonssubjekter, unntatt eksklaven Kaliningrad oblast. De største byene er det administrative senteret Pskov (innb. 202&nbsp;000) og Velikije Luki (innb. 104&nbsp;000).

Areal: 55&nbsp;300&nbsp;km². 

## Demografi
Innbyggertall: 760&nbsp;810 (folketelling 2002), ned fra 846&nbsp;449 i folketellingen i 1989. I første halvår 2007 var fødselsraten 9,1 pr 1000

Ifølge den russiske folketellingen i 2002 var sammensetningen av de forskjellige nasjonalitetene som følger: 
•	94,25% russere 
•	1,64% ukrainere 
•	1,27% belarusere 
•	0,42% sigøynere 
•	0,30% armenere
•	0,20% tatarer 
•	0,17% azerier
•	0,15% estlendere 
•	0,11% moldovere
•	0,09% latviere 
•	0,09% tyskere
•	0,09% tsjuvasjer 
•	0,08% jøder 
•	0,08% polakker
•	0,07% tsjetsjenere 
•	0,05% finner 
•	0,05% litauere
•	0,04% georgiere 
•	0,04% mordvinere 
•	med mange andre grupper på mindre enn tre hundre personer hver.  
•	0,34% svarte ikke på spørsmålet om nasjonalitet og etnisk tilhørighet på folketellingsskjemaet.

## Referanser


## Eksterne lenker
* 
* Russland.no – Informasjon om blant annet økonomi, lovgivning, kultur og turisme
Centralteatret

**Centralteatret** er et teaterlokale i Akersgata 38 i Oslo. Fra 1897 holdt her til et privatteater med samme navn. Fra 1959 har lokalet blitt brukt dels som tv-studio, dels som biscene for andre av byens teater. Siden 1971 har det vært en biscene for Oslo Nye Teater

Centralteatret ble etablert av Alma og Johan Fahlstrøm i 1897. I 1899 overtok Rudolf Rasmussen («Rulle») som sjef, og fra 1902 kom Harald Otto inn som leder og eier. Teatret ble i familiens eie inntil 1959, med sønnen Reidar Otto og sønnesønnen Harald Ottho i ledelsen. Et unntak var perioden 1931–1934 da det var delvis utleid til Det norske teatret.

Teatret var særlig kjent for et repertoar i den lette sjanger: lystspill, revyer og operetter, men også klassikere (som Henrik Ibsen) og ny norsk dramatikk hadde sin plass her.

Fra 1959, samme år som Reidar Otto døde, ble teatret bortleid som biscene til Nationaltheatret under navnet Lille scene. I 1962 overtok Jens Book-Jenssen, og året etter ble det tatt i bruk som tv-studio for  NRK. Fra 1971 og fram til i dag er Centralteatret biscene for Oslo Nye Teater.

## Bygningen

Adressen i Akersgata har lange teatertradisjoner.  Her lå Grændsehaven, som var eid av James Collett. Det Dramatiske Selskab, Norges første teaterforening, som ble stiftet i 1780, hadde sine oppsetninger her. I 1802 ble det reist en egen bygning til formålet (arkitekt Jørgen Henrik Rawert). Den fikk navnet *Dramatiken*.

I 1838 ble Selskabet avviklet. Dramatiken ble imidlertid fortsatt brukt til gjestespill, maskeradeselskap og slikt. Kunstnerforeningen hadde sine møter her, og fra 1863 var det konsertlokale. Etter en ombygning (arkitekt Georg Andreas Bull) overtok Christiania Haandværksforening inntil de fikk eget hus i Rosenkrantz' gate.

I flere år var Akgersgaten 38 kjent som Askers concertsalon, Askers etablissement, Askers concertetablissement, Askers salon, Askers Concertetablissements have, Askers Concertsalons cigarbutikk, Askers cigarbutikk, Askers concertsal, Hr. Askers restaurant, Askers restaurasjon og Askers café etter Hr. Asker. En Hr. Asker var i 1881 også direktør for Christiania Tivoli .

I 1885 skiftet stedet navn til Victoria Theater.

I 1887 ble Dramatiken revet, og i 1890 ble dagens bygning reist (arkitekt Herman Backer). Dansesalen fra den tidligere bygningen er imidlertid bevart inne i det nye bygget. Den benyttes nå som skuespillerfoajé.

De første årene holdt skjenkestedet *Alhambra* til her, men i 1897 lot altså Fahlstrøms stedet ombygge til teater (arkitekt Henrik Bull). I 1934 ble det gjort store endringer (arkitekt Jens Dunker), blant annet fikk fasaden dagens umiskjennelige funkispreg.

Centralteatret er renovert og er Norges eldste teatersted i drift. Salen har 387 sitteplasser. Det spilles også enkelte forestillinger i restauranten Teaterkjelleren i samme bygning.

Bygningen har vært i familien Otthos eie siden 1902, og ble eiet av Harald Ottos oldebarn, Harald Meyer Ottho til 2013. Da kjøpte Olav Thon bygningen.

## Referanser




## Eksterne lenker
* Centralteatret i Scenewebarkivet
* Flere plakater på DigitaltMuseum
* 
* 
* «Centralteatret», fra *[[Store norske leksikon]]*
MDF

**Halvhard fiberplate**, ofte kalt **MDF** (fra engelsk *medium-density fibreboard*), er et fabrikkert treprodukt. Det lages ved at mykt trevirke brytes ned til trefibre og kombineres med voks og lim under høy temperatur og høyt trykk. Denne massen bruker man til å forme plater og paneler. MDF er et byggemateriale som brukes på samme måte som kryssfinér. På norsk betyr navnet *fiberplate med middels tetthet*, og det finnes andre plater med lavere og høyere tetthet. Et eksempel er HDF (hard fiberplate), som har tettheten 800–1450 kg/m³, mens MDF har 500–800 kg/m³.
En av de største fordelene med MDF i møbelproduksjon er at materialet ikke har fiberretning. Det gjør at man både kan frese kantene til avrunding eller profil, og eventuelt frese til speilformer i dørblader og lignende.

Ved fresing og saging av MDF skal man bruke verneutstyr, for støvet kan være helsefarlig.

## Se også
* Sponplate
* Kryssfinér

## Referanser
Døden tar buss

***Døden tar buss*** (svensk *Den skrattande polisen*) er en kriminalroman fra 1968 av forfatterparet Sjöwall & Wahlöö i deres krimserie om Martin Beck og hans team. Boken er den fjerde i serien ''Roman om en forbrytelse'' (*Roman om ett brott*). 

Romanen ble oversatt til engelsk i 1970 og mottok Edgar-prisen fra Mystery Writers of America for beste roman i 1971. Den ble filmet som *The Laughing Policeman* i USA i 1973, med Walter Matthau i hovedrollen. 

Den originale tittelen på romanen henspiller på sangen *The Laughing Policeman* fra 1922. Beck får platen som julepresang fra sin datter Ingrid, men synes ikke det er morsomt.  

## Handling
Mens politiet bekjemper fredelige Vietnam-demonstranter og ransaker de fjorten år gamle jentene de arresterer, blir passasjene i en buss angrepet av en mann med et maskingevær. Åtte av de ni som er ombord i bussen blir drept. En av de døde er politimannen Åke Stenström, og en av hypotesene i etterforskningen er at massemordet var et kamuflert drap på Stenström - som i fritiden etterforsket drapet på en ung portugisisk prostituert.

For å løse saken blir mange utenforstående tilkalt: Detektiv Ullholm blir introdusert som en reaksjonær politi som har som hobby å sladre på sine kolleger; Per Månsson, som så vidt ble introdusert i en tidligere bok da Beck oppholdt seg i Malmö i forbindelse med en sak, får et ry for mannen som finner hva som helst og den sympatiske detektiven Nordin fra Sundsvall viser seg å være den mest iherdige etterforskeren.

## Se også
*Tidenes 100 beste kriminalromaner
Gareth Southgate

**Gareth Southgate** (født 1970) er en engelsk fotballtrener og tidligere fotballspiller.

Han var fra 2016 til 2024 landslagstrener for .

Hans høydepunkt i karrieren var å vinne ligacupen med Aston Villa og Middlesbrough. Han nådde også finale i FA-cupen og UEFA-cupen som spiller, og har 57 landskamper for . Spillerkarrièren endte i mai 2006 etter at han ble utpekt til manager for Middlesbrough. Der var han i litt over tre sesonger, frem til han fikk sparken 20. oktober 2009.

Southgate ble i 2018 utnevnt til offiser (OBE) av Order of the British Empire for sin innsats for fotball. 

## Referanser


## Eksterne lenker
*
National Portrait Gallery

**National Portrait Gallery** er et kunstgalleri, beliggende ved St Martin's Place, nær Trafalgar Square i London og med underavdelinger flere steder i Storbritannia. Galleriet har over 10&nbsp;000 portrettmalerier og hadde i 2005 om lag 1,5 millioner besøkende.

## Se også
* Beatrix Potter to Harry Potter, en utstilling fra 2002

## Referanser


## Eksterne lenker
* 
* Fullstendig illustrert katalog (engelsk) 
* National Portrait Gallery: A Visitor's Guide av John Cooper (engelsk)
Tver oblast

**Tver oblast** (russisk: Тверска́я о́бласть, *Tverskaja oblast*) er et føderasjonssubjekt i Russland (en oblast). Dens administrative senter er byen Tver.
Det har et areal på 84&nbsp;586&nbsp;km². Innbyggertall: 1&nbsp;440&nbsp;002 (est. 2004),  1&nbsp;471&nbsp;459 (folketelling 2002), ned fra rundt 1&nbsp;670&nbsp;000 i 1989.

Tver oblast har mange innsjøer, så som Seliger og Brosno. Mye av området opptas av Valdajhøydene, hvor elvene Volga, Vestre Dvina og Dnepr har sine kilder. Tver oblast har også mange historiske byer: Torzjok, Toropets, Zubtsov, Kasjin, Vysjnij Volotsjok og Kaljazin. Den eldste av dem er Rzjev, hovedsakelig kjent pga. slagene ved Rzjev i andre verdenskrig.

## Historie
I 1247 fikk Aleksander Nevskij tittelen storfyrste av Tver, og fra den tiden regner man med at et omliggende storfyrstedømme bør ha eksistert, grensande til republikken Novgorod i nord og Moskvariket i sør, frem til 1485 da moskovittere under Ivan den store erobret Tver (likesom Novgorod i 1478). Peter den store innrettet i 1706 det ganske store guvernementet Ingermanland, der såvel Sankt Petersburg, Pskov, Novgorod, Tver og Jaroslavl samt hele Karelen opp til og med byen Onega inngikk. 

Dette guvernentet ble i 1711 omdannet til guvernementet Sankt Petersburg, der Tver utgjorde en av elleve provinser. Allerede i 1727 ble imidlertid fem av disse provinser avkoblet (deriblant Pskov og Tver) tll guvernementet Novgorod. 

I 1775 ble provinsen Tver utskilt til et et eget stattholderskap eller generalguvernement (наместничество), som i 1796 ble omdannet til guvernementet Tver, omfattede 64&nbsp;683 km2, som bestod til 1929. For i 1929 ble området delt mellom det vestforliggende oblastet (Smolensk) og det sentral-industrielle oblastet (Moskva). 

I 1931 fikk byen nytt navn fra Tver til Kalinin, og når en regionindeling ble foretatt i 1935, oppstod Kalinin oblast, av størrelse tilsvarende guvernementet Tver med tillegg av noen områder i vest. Både byen og oblastet fikk tilbaket navnet Tver i 1990.

## Referanser


## Eksterne lenker
*
Nils-Olof Franzén

**Nils-Olof Franzén** (født 23. august 1916 i Oxelösund, død 24. februar 1997) var en svensk forfatter og programdirektør for Sveriges Radio 1956&ndash;1973.

Franzén var dr. philos. Han ble kjent som barnebokforfatter med de svært populære bøkene om mesterdetektiven og redaktøren Agaton Sax. Han har blant annet også skrevet to bøker for barn og ungdom om detektiven Fred Y, samt to bøker om Göran Ulv. De sistnevnte utspiller seg på 1600-tallet i Paris.

Han skrev også for voksne – hovedsakelig biografier, historie, kriminalromaner og erindringer.

## Bibliografi
### Biografier
* *[[Gioacchino Rossini|Rossini]]* (1951)
* *[[Emile Zola|Zola]]* (1958)
* *[[Molière]]* (1960)
* *[[Kristina Nilsson]]* (1976)
* *[[Wolfgang Amadeus Mozart|Mozart]] och hans värld* (1978)
* *[[Jenny Lind]]* (1982)
* *[[Alfred Dreyfus]]* (1983)
* *[[Hjalmar Branting]] och hans tid* (1985)
* *[[Sven Jerring]]* (1988)
* *Revolt och romantik : Verdi och hans värld* (1995)

### Kriminalromaner for voksne
* *Brunkebergsmorden : En kriminalroman från Stockholm 1831* (1971)
* *Dödens ängel : Kriminalroman från Stockholm kolera-året 1834* (1972)
* *De oförmodade utställningsliken : Svea Söders äfventyr* (1973)

### Agaton Sax

### Barne- og ungdomsbøker (utenom Agaton Sax)
* *Sammansvärjningen* (1955)
* *Den hemlighetsfulle ryttaren* (1956)
* *Göran Ulv* (1960)
* *Göran Ulv och fångarna i Bastiljen* (1962)
* *Fred Y och den farlige dr Snook* (1968)
* *Herr Zippo och den tjuvaktiga skatan* (1968)
* *Fred Y och det hemliga rummet* (1969)
* *Herr Zippo och barnen i byn* (1969)
* *Stina : En berättelse från det gamla Stockholm* (1974)

### Annet
* *Se, då kom där en kvinna* (1944)
* *Den åttonde dödssynden* (1945)
* *Hur stora författare arbeta* (1947)
* *Den gröna manteln (1948)
* *Att tala i radio* (1949)
* *Dreyfusaffären* (1983)
* *Undan stormen : Sverige under första världskriget* (1986)
* *Radiominnen* (1991)
* *Romantiskt rendezvous : Primadonnor i operans värld : Paris-London ca. 1820-1870'' (1992)

## Priser og utmerkelser
* Svenska Deckarakademins pris for Barn- och ungdomsdeckare 1978

## Referanser


## Litteratur
* De läses än, A-L, utgitt av BTJ 1992, ISBN 91-7018-446-1

## Eksterne lenker
* 
*  Biografi på Hollin
Gaeltacht Bhaile na hÉireann

**Gaeltacht Bhaile na hÉireann** eller *Den vedvarende nordamerikanske Gaeltacht* (irsk Gaeltacht Bhuan Mheiriceá Thuaidh) er et utpekt irsktalende, altså gaeltacht, område i den kanadiske byen Tamworth i Ontario langs elven Salmon River). Det nærmeste større bydistrikt er Erinsville.

Erinsville selv ble bosatt av irlendere og byens fem første borgermestere var alle irske. Det er fra dette området som Gaeltacht fikk sitt offisielle navn, «Gaeltacht Bhaile na hÉireann», hvilket betyr «Erinsville/Byen av Irland-Ireland Gaeltacht».

Området er kjent hovedsakelig ved at den er den første og eneste offisielle godkjente gaeltacht (eller vedvarende irsktalende område) som eksisterer utenfor Irland. Den er også den eneste gaeltacht uten befolkning. Offisiell støtte for denne gaeltacht ble vist i løpet av åpningsseremonien hvor den irske ambassadøren i Canada, Declan Kelly, foruten Helen Gannon av Comhaltas Ceoltóirí Éireann. En offisielt uttalelse angående dette stedet ble også gitt av den irske statsråden for «anliggender for fellesskap, rural og gaeltacht», Éamon Ó Cuív. I denne, datert 29. mai 2007, erklærer han: «Jeg vil gjerne få lov til å gratulere det kanadiske folket for å etablere en gaeltacht i Canada, det første utenfor Irland. Jeg ønsker all suksess med deres arbeid og jeg håper det vil vokse og utvikle seg.». Også mottatt fra Ó Cuív var en donasjon på €20,000 (tilsvarende C$28,835) for lærertrening i gaeltacht.

I 2007 kunne stedet tilby irskspråklig utdannelse, både i området og i Erinsville, foruten *céilí* (irsk-kulturell begivenhet som musikk og dans) og utflukter, vanligvis i august måned. Etter hvert planlegger organisatorene å bygge hytter som kan huse rundt hundre mennesker foruten klasserom og et museum. Undervisningen vil bli holdt i stilen til, og er faktisk inspirert av immersjonklassene til 'Oideas Gael' som ble holdt i Donegal gaeltacht av Glencolmcille.

Denne gaeltacht har blitt omhandlet i nyhetene, hovedsakelig det faktum at det er det første i sitt slag utenfor Irland, og har blitt rapportert både i TG4 (en irsktalende fjernsynskanal i Irland og i britiske BBC.. Arrangøren Aralt Mac Giolla Chainnigh, da han snakket med BBC, uttalte at selv om de irsktalende kommer fra mange ulike steder (Canada, Irland, USA, etc) er dette stedet et hvor de kan alle sammen kan samles: «Det er et sted hvor de kan gå når de ønsker å ladde deres kulturelle batterier og spesielt komme i kontakt med deres språk».

## Referanser


## Eksterne lenker
* Daltaí.com – Listing of upcoming events in the Canadian Gaeltacht  – liste av kommende begivenheter i kanadiske gaeltacht
* 'Irish Times' newspaper article (Feb 2007) on the Canadian Gaeltacht – avisartikkel om kanadiske gaeltacht
* 'Napanee Bever' newspaper article about the Canadian Gaeltacht – avisartikkel om kanadiske gaeltacht
* 'Celtic Connection' news article about the Canadian Gaeltacht – nyhetsartikkel om kanadiske gaeltacht
* YouTube Video of the opening ceremony – YouTube-video av åpningsseremonien
* Canadian Gaeltacht website – nettsiden til kanadiske gaeltacht
Qeqertat

**Qeqertat** er ei bygd i Avannaata kommune, nordvest på Grønland. Bygda hadde 23 innbyggere i 2018.

Bygda ligger på *Harward Øer* innerst i Inglefieldfjorden. Den ligger ca. 7 mil øst for Qaanaaq.

Det er flere mennesker her både om sommeren og vinteren, på grunn av fisket. Bygda er fullstendig isolert deler av året, dvs. om våren når isen smelter, og om høsten når isen fryser til i fjorden. Bygda nås da kun pr telefon. Om vinteren nås bygda med hundeslede, og om sommeren med båt. Det er heller ingen egentlig butikk her, kun et depot der innbyggerne kan kjøpe varer. Dette er kommunens eneste bygd som ikke har elektrisitetsverk. Bygda har egen jordmor, og får besøk av lege én gang i året.

## Referanser


## Eksterne lenker
* Bilder fra bygda
* Beskrivelse og bilder av Inglefieldfjorden
Johan Henrik Cappelen

**Johan Henrik Cappelen** (1838–1900) var en norsk jurist og embetsmann som var kontorsjef i Stortinget 1871–1900.

Han tilhørte eldste sønns gren i den norske slekten Cappelen, og sønn til en sorenskriver med samme navn (død 1850) som var gift med Hanna Sophie Manthey (død 1881). Kontorsjef Johan Henrik Cappelen var gift med Maria Linnemann (død 1935) og de har flere etterkommere idag.

Han ble cand.jur. i 1862 mens han var ansatt som referent i Stortinget (fra 1859), der han var referentsjef fra 1868. Han arbeidet der fra 1871 som arkivar og kontorsjef til sin død. I Stortinget fikk han innført det såkalte Gabelsbergers stenografisystem.

I 1885 ble han tildelt ridder av St. Olavs orden for «fortjenstfuld Virksomhed i sin Stilling». 

## Referanser


## Litteratur
* A. Kaartvedt m.fl.: *Det Norske Storting gjennom 150 år*, bind IV, Oslo 1964, side 300, 302-03, 317, 449, 451.
* E. A. Thomle: *Familien (von) Cappelen i Norge og Danmark*, Christiania 1896
* Lambrecht Haugen: *Cappelen-slekten 1627-2008*, Rosendal 2008, side 8.
Wyatt Earp

**Wyatt Berry Stapp Earp** (1848–1929) var en amerikansk sheriff, gambler og saloon-eier i Det ville vesten.

Earp var blant annet US Marshal i gruvebyen Tombstone i Arizona. Der ble han kjent med den alkoholiserte, halvkriminelle, og pokerspillende tannlegen Doc Holliday, som ble Earps beste venn til han døde av tuberkulose i 1887.

Han er kjent fra oppgjøret ved O.K. Corral sammen med to av sine brødre, Virgil Earp og Morgan Earp, samt Doc Holliday.

Selv om Earp var med i mange skuddvekslinger unngikk han å bli truffet, og forble uskadet. Dette har ført til spekulasjoner om at han var ikledd en skuddsikker vest. Han drepte de fire mennene som mistenkes for å ha drept broren, Morgan.

## Familie
Earp var sønn av Nicholas Porter («Nick») Earp (1813–1907), og Victoria Ann («Virginia») Cooksey (1821–1893). Han hadde 5 brødre. Halvbroren Newton Nicholas Earp (1837–1928), fra farens første ekteskap, og James Cooksey Earp (1841–1926), Virgil Walter Earp (1843–1905), Morgan Seth Earp (1851–1882) og Warren Baxter Earp (1851–1900). Han hadde også tre søstre; Martha (1845–1856), Virginia Ann (1858–1861) og den yngste, Adelia (1861–1941), som var den eneste av søstrene som nådde voksen alder.

Faren deltok i den mexicanske krigen under kommando av Wyatt Barry Stapp. Han kalte opp sin fjerde sønn etter sin kommandant.

Wyatt Earp var gift med 1) 1870 med Urilla Sutherland, som døde etter kort tid av ukjente årsaker, 2) Celia Ann («Mattie») Blaylock (d. 1888) og 3) Josephine Marcus (d. 1944).

Wyatt Earp døde av blærebetennelse og alderdom i sitt eget hjem i Los Angeles den 13. januar 1929. Han ligger begravd i byen Colma i California.

## Ettermæle
Livet hans er filmatisert i klassikere som *[[My Darling Clementine]]* (1946 – med Henry Fonda i hovedrollen), *[[Gunfight at the O.K. Corral]]* (1957 – med Burt Lancaster som Wyatt Earp og Kirk Douglas i rollen som Doc Holliday), *[[Tombstone (film)|Tombstone]]* (1993 med Kurt Russel som Earp, samt Val Kilmer som Doc Holliday) og *[[Wyatt Earp (film)|Wyatt Earp]]* (1994 – med Kevin Costner i hovedrollen).

## Se også
* James J. Jeffries

## Referanser


## Eksterne lenker
*
Klorbenzen

**Klorbenzen** er en aromatisk organisk forbindelse med kjemisk formel C6H5Cl. Det er en fargeløs, brennbar væske som først ble fremstilt i 1851 ved å la fenol og fosforpentaklorid reagere.

## Anvendelse
Klorbenzen har vært brukt til fremstilling av visse pesticider, mest kjent er DDT, ved reaksjon med kloral (trikloracetaldehyd). Det er også tidligere brukt i produksjon av fenol. I dag er den vesentlige bruken av klorbenzen som et mellomprodukt i produksjon av nitroklorbenzener og difenyloksid, som er viktige i produksjon av råvarer som herbicider, fargestoffer og gummi. Klorbenzen blir også brukt som løsningsmiddel med høyt kokepunkt i organisk syntese og mange industrielle formål.

## Kilder
*
Svalbardrådet

**Svalbardrådet** var et rådgivende organ, med sete i Longyearbyen, for den sentrale og lokale offentlige administrasjonen i spørsmål som disse forela rådet. Svalbardrådet ble opprettet ved kongelig resolusjon 12. august 1981 og var en videreføring av Det stedlige svalbardråd.

Svalbardrådet holdt sitt første konstituerende møte 18. januar 1982, ble nedlagt 31. desember 2001 og etterfulgt av Longyearbyen lokalstyre.

Svalbardrådet hadde 15 medlemmer med varamedlemmer som ble valgt for to år. Sysselmannen, Svalbard Samfunnsdrift og Store Norske Spitsbergen Kulkompani hadde møte- og talerett. Reglene om valg til Svalbardrådet ble endret flere ganger, siste gang i 1993. Inntil da var ordningen at valg ble foretatt i tre kretser der inndelingen gikk på om man hadde tilknytning til Store Norske Spitsbergen Kulkompani, staten eller andre. I 1993 ble det innført politiske valg i én valgkrets.

Svalbardrådet hadde på slutten et administrasjonsutvalg, teknisk utvalg, samfunns- og kulturutvalg og et vilt- og naturvernutvalg.

## Ledere

## Referanser
Uummannaq

**Uummannaq** kan vise til flere bygder på Grønland:

*Uummannaq (Avannaata) – bygd i Avannaata kommune
*Uummannaq (Qaanaaq) – bygd i Qaanaaq kommune
Thomas Fincke

**Thomas Fincke** (også *Finkius*, på tysk *Finck*; født 6. januar 1561 i Flensburg i hertugdømmet Slesvig, død 24. april 1656 i København) var en dansk-tysk professor i  medisin og matematikk.

## Liv og virke
Thomas Fincke var sønn av Anna Thorsmede og rådmann Jacob Fincke, en velutdannet mann og elev av Philipp Melanchthon. Etter fullført skolegang på  begynte Thomas Fincke på universitetet i Strasbourg  i 1577. Her studerte han i fem år, med blant andre  og Conrad Dasypodius som lærere. Deretter hadde han i løpet av et år korte opphold ved universitetene i Heidelberg, Jena, Wittenberg og Leipzig. I løpet av denne tiden studerte han matematikk, retorikk og andre filosofiske emner.

Etter et opphold på hjemstedet, vendte han seg til Universitetet i Basel der han publiserte *Geometriae rotundi libri&nbsp;XIV* (1583), som ble et utbredt og anerkjent verk. Det var i denne boken han introduserte navnene på de trigonometriske funksjonene tangens og secans.

Nå fulgte medisinske studier i Padova, Pisa, Firenze og andre steder. I 1587 ble han utnevnt til livlege for hertug Philip av Slesvig-Holsten-Gottorp på Gottorp slott. Hertugen døde allerede i 1590 og Fincke fikk i 1591 et professorat i matematikk ved Københavns Universitet. I 1602 ble han retorikkprofessor og året etter professor i medisin. Dette professoratet hadde han livet ut og lengre enn noen annen; riktignok holdt han ikke forelesninger etter 1641.

Den danske legen og naturvitenskapsmannen Ole Worm var gift med Finckes datter Dorothea.

## Verk i utvalg

* *Geometriae rotundi libri XIV,* Basel 1583
* *Horoscopographia,* Basel 1583, Schleswig 1591
* *De constitutione philosophiae mathematicae,* 1591
* *De Hypothesibus astroitronomicis*
* *De Constitutione Medicinae*
* *De Peste*

## Referanser


## Litteratur
*     
* Johann Heinrich Zedler: «Finck, Thomas» i  *Zedlers Universal-Lexicon*, bind 9, Leipzig 1735, spalte 932 f.
* Carl Frederik Bricka : «Finck, Thomas» i *Dansk Biografisk Lexikon*. Gyldendal, 1887–1905

## Eksterne lenker
* «Thomas Fincke» i *Dansk Biografisk Leksikon*, *[[Den Store Danske Encyklopædi]]*
* O'Connor, John J.; Robertson, Edmund F., «Thomas Fincke», MacTutor History of Mathematics archive, University of St Andrews.
Gabriel von Cappelen

**Gabriel von Cappelen** (født 1674 på Bragernes, død 1758 på Fossesholm i Eiker) var en norsk kjøpmann og brukseier. 

Han var sønn til slekten Cappelens innvandrer til i Norge, fogden Johan von Cappelen  (død 1688) som var gift med den norske Bodil (Boel) Ottesdatter (død 1693). Gabriel von Cappelen var gift med Maren Jørgensdatter (Neumann) (død 1688) og de er stamforeldre til den såkalte *Fossesholmgrenen* i slekten Cappelen. Blant deres barn var kjøpmann, senere brukseier og etatsråd Jørgen von Cappelen (død 1785) som fra 1763 eide hele Fossesholm-godset.

Gabriel von Cappelen startet sin virksomhet som kjøpmann og trelasthandler på Bragernes der han i 1713 var overformynder. Under krigen mot Sverige i 1716 hadde han og bl.a. broren Otto von Cappelen (død 1742) ansvar for provianten til hæren. Gabriel eide andeler i Fossesholm gård, gods, sagbruk m.v. sammen med svigerfaren Jørgen Poulsen (Neumann) (død 1709). Gabriel flyttet dit i 1740 og overdro sin eierandel i 1755 til sønnen Diderich von Cappelen (død (1762).

## Referanser


## Litteratur
*Erik Andreas Thomle: *Familien (von) Cappelen i Norge og Danmark*, Christiania 1896, side 118-119
* Yngvar Hauge: *Fra [[herregård]]en og fra bruket*, Oslo 1934
Vessa Hanssen

**Karin-Anna Hanssen** som var best kjent som **Vessa Hanssen**, senere **Vessa Hanssen Kleverud**, (født 11. desember 1937 i Drammen, død 12. oktober 2008 samme sted) var en norsk operasanger (mezzosopran). Hun var datter av musikeren Øyvind Hanssen. 

Vessa Hanssen tok sangundervisning hos Gunvor Mjelva fra hun var femten år gammel. Senere studerte hun hos Else Schjøtt i København, og professor Ernst Tempele i Wien.

Hennes debut skjedde på Den norske opera i 1963 som *Ludmilla* i *[[Den solgte Brud]]*. Etter flere mindre roller ble hun fast ansatt der fra 1967. Vessa Hanssen ble en av de førende kreftene, og sang alle de store rollene for sin stemme. Da hun trakk seg tilbake i 1990 hadde hun sunget 52 roller.

I 1989 giftet hun seg med ungdomsvennen Tore Kleverud og flyttet tilbake til hjembyen.

Hun mottok en rekke priser, blant annet Kritikerprisen i 1976, Den Norske Operas Venners Hederspris i 1981 og Æresdrammen i 1985.

## Referanser
Det stedlige svalbardråd

**Det stedlige svalbardråd** var et råd med sete i Longyearbyen. Rådet ble opprettet ved kongelig resolusjon 6. august 1971 og hadde sitt konstituerende møte 1. november 1971, hvor sogneprest Samson Vik ble rådets første leder. Han ble etterfulgt av Kjell Lysholm (1973–1975), Karl Stålsett (1975–1977) og Gudrun Nerdrum (1977–1982). Det stedlige svalbardråd var begynnelsen på innføring av lokaldemokrati i Longyearbyen.

Rådet skulle ta initiativ i og uttale seg om saker som angikk lokalbefolkningen, både overfor lokale og sentrale myndigheter. Det stedlige svalbardråd besto av 14 representanter, hvor  fire av dem satt i kraft av sine stillinger. Disse fire var verkslegen ved Store Norske Spitsbergen Kulkompani, sognepresten, radiobestyreren og skolestyreren. De øvrige 10 representantene var valgt av ulike grupper eller foreninger. I tillegg hadde rådet med en representant fra Ny-Ålesund og Isfjord radio. Disse to representantene møtte kun ved behandlingen av saker som ikke gjaldt Longyearbyen. De russiske bosetningene var ikke representert og Sysselmannen hadde talerett og forslagsrett. 

Det stedlige svalbardråd ble etterfulgt av Svalbardrådet i 1982.
Pressbyrån

**Pressbyrån** er et svensk selskap som driver kiosker og mindre servicebutikker, ofte ved eller i tilknytning til jernbanestasjoner, bussterminaler eller lignende. Pressbyrån har idag ca. 320 utsalg og drives av franchisetakere. Pressbyrån eies av det norske selskapet Reitangruppen (Reitan Servicehandel Sverige AB er franchisegiver i Sverige) som også eier blant annet 7-Eleven i Skandinavia, Easy24 og REMA 1000.
## Eksterne lenker
*
LG

**LG** (opprinnelig forkortelse for **Lucky GoldStar**) er et sørkoreansk konsern som produserer elektroniske og petrokjemiske produkter, blant annet mobiltelefoner og datautstyr.
Det ble dannet i 1947 under navnet Lucky GoldStar. Tidligere, og da spesielt i Vesten, ble mange av produktene solgt under navnet GoldStar. På det koreanske markedet brukte man imidlertid navnet Lucky. I 1995 ble navnet forkortet til LG. LG er mest kjent for sine elektronikkprodukter, som produseres av datterselskapet LG Electronics.

## Referanser


## Eksterne lenker
*